Selv om den narkotiske effekten av stoffet er oppdiktet, har QAnon og InfoWars fremmet ideen om at adrenokrom høstes fra torturerte barn og brukes av eliten i Hollywood, i det demokratiske partiet og kjendiser som Céline Dion. Som del av pizzagate-konspirasjonsteorien ble det spredt rykter om en video av Hillary Clinton som mishandlet et barn slik at adrenokrom kunne skilles ut, for deretter å drikke blodet i et satanistisk ritual. Konspirasjonsteoriene om adrenokrom har mange likheter med klassisk blodanklage, ideen om at jøder eller kristne drakk blod fra barn.